Shaheizy Sam

**Shaheizy Sam Abdul Samad** (lahir 4 September 1982) ialah seorang pelakon lelaki Malaysia yang menempa nama sebagai pelakon remaja pada era 1990-an. Beliau membuat kemunculan pertamanya dalam bidang lakonan pada 1995 menerusi filem *[[Sama Tak Serupa]]* bersama Aznil Nawawi sebelum melonjak naik dalam bidang perfileman melalui filem kontroversi **' (2009) dan filem aksi komedi ''[[Adnan Sempit]]'' (2010-14). Sam telah berlakon dalam beberapa filem pecah panggung termasuk ''[[Jangan Pandang Belakang Congkak]]'' (2009), ''[[Evolusi KL Drift 2]]'' (2010), ''[[Kongsi (filem)|Kongsi]]'' (2011), ''[[Sekali Lagi (filem)|Sekali Lagi]]'' (2011), ''[[Bini-Biniku Gangster]]'' (2011), ''[[Songlap]]'' (2011), **' (2012), *[[Mamak Cupcake]]* (2014), *[[Polis EVO (siri filem)|Polis EVO]]* (2015-23), *[[Interchange]]* (2016), *[[Pinjamkan Hatiku]]* (2017) dan **' (2023). Selain berlakon filem, Sam telah muncul dalam beberapa drama televisyen seperti ''Kasanova XXL'' (2009), ''[[Impak Maksima the Series]]'' (2009), ''Adnan Sempit the Series'' (2010-11), ''[[Kisah Cinta]]'' (2013), ''[[Aku Bukan Bimbo]]'' (2016) dan lain-lain lagi. Beliau memulakan kerjaya muziknya pada 1998 dengan menganggotai [[kumpulan M.O.B]] sehingga pembubaran mereka.

Sepanjang kerjayanya dalam bidang lakonan, Sam telah bekerjasama dengan ramai rakan seangkatannya, termasuk [[Syamsul Yusof]], [[Farid Kamil]], [[Lisa Surihani]], [[Yana Samsudin]] dan [[Intan Ladyana]]. Beliau telah menerima pelbagai anugerah dan pencalonan dalam televisyen, filem dan platform lain, termasuk dua pencalonan bagi Pelakon Pembantu Lelaki Terbaik di [[Festival Filem Malaysia ke-22]] (menerusi **') dan ke-23 (menerusi *[[Evolusi KL Drift 2]]*), serta memenangi Pelakon Lelaki Terbaik di Festival Filem Malaysia ke-24, beliau turut memenangi Bintang Paling Popular di Anugerah Bintang Popular Berita Harian 2014. Anugerah lain yang diraih oleh beliau termasuk Anugerah Shout!, Anugerah Skrin, Anugerah Blokbuster, Anugerah Pilihan Pembaca Media Hiburan dan Anugerah Lawak Warna. Pada Jun 2018, *[[Harian Metro]]* menyenaraikan beliau sebagai salah seorang dari 10 pelakon popular yang meraih pengiktirafan di peringkat global.

## Kehidupan awal
Beliau dilahirkan sebagai Shaheizy Sam bin Abdul Samad pada 4 September 1982 di Petaling Jaya, Selangor. Beliau ialah anak bongsu daripada 4 orang adik-beradik kepada pelakon dan dramatis, Khaty Fauziah Musa bersama bekas Timbalan Ketua Polis Selangor, Allahyarham Abdul Samad Jaaman.

Tiga lagi adik-beradiknya yang turut terlibat dalam bidang seni iaitu salah seorang abangnya Ahmad Shah Al-Jeffry yang pernah menempa nama sebagai ahli kumpulan pop 90-an, A to Z. Kakaknya, aktres Zizie Izette pula terkenal sebagai salah seorang aktres ternama yang banyak membintangi drama dan telefilem serta pernah dua kali meraih trofi Pelakon Wanita Terbaik. Seorang lagi abangnya, Samzy Fuzette pula sekadar mencuba nasib dalam bidang lakonan selama beberapa tahun dan kini aktif dalam bidang perniagaan.

Sam mempunyai seorang lagi kakak yang tidak terlibat dalam bidang seni iaitu Jozieta Ronalie Abdul Samad. Penglibatan keluarga Mummy Khaty dalam bidang seni bertitik-tolak daripada pembabitan Zizie Ezette dalam bidang lakonan ketika berusia 14 tahun serta kemunculan Jeff bersama A to Z pada 1996. Semuanya bermula setelah kematian bapa Sam pada 9 April 1995 akibat kanser yang kronik. Allahyarham sempat menitip pesan kepada Khaty untuk menentukan hala tuju keluarga. Ibu tunggal lima anak itu berkata, ketika itu suaminya menyuruh dia memilih sama ada bekerja di pejabat atau menemani Zizie ke lokasi penggambaran. Menurut Kathy, jika dia mahu Zizie menjadi pelakon, dia perlu berhenti kerja kerana arwah suaminya bimbangkan keselamatan anaknya itu.

Apabila Zizie mendapat tawaran berlakon filem *[[Kekasih Awal Dan Akhir (filem)|Kekasih Awal dan Akhir]]* pada 1993, suaminya memberikan kata dua itu. Demi menyahut cabarannya, Khaty sanggup berhenti kerja dan menemani Zizie hingga dirinya pula ditawarkan menjadi pelakon. Biarpun pada mulanya suaminya tidak suka anak-anak menjadi artis, akhirnya Allahyarham merestui.

## Kerjaya

### 1995&ndash;1999: Zaman awal sebagai pelakon kanak-kanak
Setelah kejayaan Zizie dan Jeff, Sam akhirnya menurut jejak langkah dengan adik-beradiknya apabila muncul sebagai pelakon kanak-kanak dalam filem *[[Sama Tak Serupa]]* ketika beliau berusia 12 tahun. Ketika itu Sam bergandingan bersama pengacara terkenal, Aznil Nawawi serta kakaknya sendiri.

Pada tahun 1998, selepas tamat menduduki peperiksaan PMR, Sam muncul dalam drama TV berjudul *Pa'e* arahan Saian Salimon. Bertitik tolak daripada drama inilah nama Sam meniti bibir para peminat. Bakat Sam benar-benar terserlah apabila diberi peluang membawakan watak remaja yang kurang kasih sayang hingga melayakkan drama itu menerima 2 pencalonan di Anugerah Skrin 1998. Syazwan Zakariah dari Astro Awani pernah mengandaikan di masa hadapan, Sam bakal menjadi bintang terkenal seperti Rosyam Nor dan Sidi Oraza dan yakin beliau ialah antara pelakon yang boleh menjiwai apa saja watak.

### 2000&ndash;2005: Menghilang dan pembabitan dalam bidang muzik
Selepas diperkenalkan menerusi telefilem *Pa’e*, nama Sam terus sepi dalam dunia lakonan. Barangkali kerana impak besar terhadap watak Pa'e, tiada pengarah yang berani menawarkan watak baru buat Sam. Sejak itu Sam banyak menumpukan perhatian kepada pelajaran sehingga tamat sekolah pada tahun 2001.

Begitupun, Sam yang berusia 18 tahun ketika itu  pernah memasang niat untuk menyambung pelajaran dalam kursus kejuruteraan bunyi kerana Sam memang meminati bidang muzik berbanding lakonan. Selain duduk saja di rumah, Sam juga memperlengkaplkan diri untuk menjadi pemuzik dengan mempelajari gitar dan papan kekunci serta sudah mula menubuhkan kumpulan vokalnya sendiri yang lebih cenderung membawa muzik irama hip hop dan R&B.

Bersama Syed Hussein bin Syed Mustafa atau Sein Ruffedge (yang kemudiannya menyertai Ruffedge) dan Shear Khan serta Haziman Ramli, mereka menubuhkan kumpulan rap M.O.B dan bergerak secara bawah tanah sebelum kerjaya seni mereka diuruskan oleh A to Z Production.

Malangnya perancangan awal kumpulan M.O.B untuk bernaung dibawah A to Z Productions tidak kesampaian. M.O.B bagaimanapun mendapat peluang untuk bekerjasama dalam pembikinan album penyanyi tersohor Syafinaz Selamat berjudul *Syyhh..*. Album perhargaan kepada komposer lagenda Ahmad Nawab yang diterbitkan oleh maestro muzik dan kini bergelar Ketua Pegawai Eksekutif Saluran 8TV, Ahmad Izham Omar menerusi label Positive Tone itu menampilkan Sam dan kumpulannya berkolaborasi dalam lagu nafas baru penyanyi Broery Marantika berjudul "Rinduku Rindumu". Lagu itu memanjat carta utama radio pada tahun 2001 sekaligus memperkenalkan M.O.B sebagai salah sebuah kumpulan hip-hop yang sedang mencipta nama. 

Pun begitu sinar M.O.B tidak seterang seperti yang diharapkan. Setelah berpeluang merakamkan projek-projek kerjasama bersama kumpulan-kumpulan hip hop yang lain, M.O.B tidak berpeluang merakam album studio sendiri. 2 buah lagu lain yang pernah dirakamkan oleh M.O.B adalah lagu "Foo" dan "Don't Cha Worry" (menampilkan Ruffedge). Sam sebelum ini pernah tampil dalam lagu Too Phat.

Pada tahun 2003, ketika berusia 21 tahun Sam kembali ke pentas lakonan apabila diberi peluang untuk muncul dalam projek filem digital indie arahan Woo Ming Jin berjudul *The Son*. Bergenre seram dramatik, *The Son* merungkai psikologi remaja berusia 15 tahun yang berhubungan dengan sepasang suami isteri. Remaja lelaki lakonan Sam itu yang suka memberontak, mendapat perlindungan di rumah pasangan suami isteri di mana masing-masing melayannya dengan cara tersendiri. Si isteri menunjukkan kasih sayang tetapi suami pula bersikap dingin. Bermula dari kekeliruan itu, remaja berkenaan mula mencari jawapan dan kebenaran. Menerusi filem digital yang disiarkan menerusi slot televisyen Odisi di ntv7 ini, Sam berpeluang bekerja bersama pelakon-pelakon veteran seperti Afida Es, Yalal Chin dan Hashim Osman.

### 2006&ndash;2008: Kemunculan semula dalam bidang lakonan
Agak lama menyepi dan tenggelam timbul dalam bidang lakonan, hanya ketika beliau berusia 24 tahun Sam memilih untuk terus aktif dalam bidang lakonan.

Aktif membintangi drama-drama TV seperti *Bisikan Hati*, *Elly*, *Noda Semalam* dan *Kasanova XXL*, bakat lakonan Sam yang pernah mekar suatu ketika dulu kini digilap semula. Sam yang mengakui tidak gemar menghadiri proses ujibakat dan hanya bergantung kepada tawaran daripada rakan-rakan dalam industri kini bersedia untuk menjadi pelakon handalan yang dipuja ramai. 

Syamsul Yusof memberanikan diri menawarkan watak antagonis untuk Sam dalam filem **', biarpun atas dasar persahabatan, Sam memberikan persembahan memberangsangkan hingga mendapat pujian pengkritik filem dan media. Lakonan Sam sebagai Acai, mat rempit mereng dan panas baran mendapat tempat di hati juri hingga Sam menerima pencalonan sebagai Pelakon Lelaki Terbaik dalam Watak Pembantu di [[Festival Filem Malaysia ke-23]] pada tahun 2009. Biarpun tewas kepada pelakon remaja [[Mohd Shafie Naswip]] yang mempamerkan lakonan mengusik jiwa dalam filem ''[[Talentime]]'', lakonan Sam tetap diberi perhatian ramai dan dijangka akan mengungguli FFM yang akan datang.

===2009&ndash;2011: ''Bohsia: Jangan Pilih Jalan Hitam'',  ''Adnan Sempit'' dan kejayaan===


Jodoh Sam bersama studio perfileman gergasi, Metrowealth Movies Production terjadi apabila pelakon [[Pierre Andre]] menarik diri daripada membintangi filem ''[[Jangan Pandang Belakang Congkak]]'', arahan [[Ahmad Idham]] akibat pergeseran pelakon dan pengarah muda itu dengan penerbit [[David Teo]]. Ekoran itu, belumpun sempat Sam membuktikan bakat lakonannya menerusi filem **', beliau diberi peluang untuk memegang watak Johan dalam filem itu, tambahan Sam pernah memegang watak kecil dalam sebuah lagi filem MMP iaitu *[[Syurga Cinta]]*. Sejak itu Sam begitu aktif membintangi filem-filem terbitan MMP dan kesemua filem lakonannya mencatat kutipan box-office.

Pada tahun 2010, Sam muncul dengan filem *[[Adnan Sempit]]* dan ternyata filem tersebut meraih kutipan memberangsangkan serta paling tinggi dalam sejarah kutipan hari pertama filem di Malaysia. Ibu Sam sangat bersyukur akan kejayaan anaknya. Sam yang sekali lagi memegang watak Mat Rempit yang kali ini bersikap *hopeless romantic* ini ternyata membuka mata penggiat seni akan bakat semulajadi yang tidak sempat digilap yang dimiliki oleh Sam ini. Beliau bersama Zed Zaidi, Kamal Adli, Awal Ashaari dan Liyana Jasmay berlakon dalam filem seram *[[Niyang Rapik]]* arahan Ahmad Idham, Mengetengahkan cerita lima sahabat yang datang ke Kampung Niyang Rapik untuk menjalankan kajian sejarah, pelbagai kejadian ngeri menghantui mereka sejurus meninggalkan kampung tersebut. Bekerja sekali lagi di bawah arahan Syamsul Yusof selepas filem *Bohsia*, Sam berlakon dalam kesinambungan filem *[[Evolusi KL Drift]]*, *[[Evolusi KL Drift 2]]* menerusi watak antagonis sebagai Ery, orang kanan Joe yang dilakonkan oleh Aaron Aziz. Filem ini ditayangkan pada 25 Mac 2010 menjadi kejayaan komersial di pawagam. 

Sam dijangka dengan mudah akan meletakkan namanya sebagai pelakon lelaki tersohor dekad baru ini selain berjaya menempatkan diri sebagai antara pelakon berkarektor yang mempunyai nilai komersial dalam bidang lakonan. Di bawah arahan pelakon berkaliber, Farid Kamil beliau beraksi dalam filem aksi komedi 2011, *[[Kongsi (filem)|Kongsi]]* yang mana beliau memegang watak sebagai seorang samseng warga Thailand bernama Tumulak. Filem ini melayakkan Sam menerima pencalonan bagi Pelakon Lelaki Terbaik (Filem) di Anugerah Skrin 2011 dan memenangi Pelakon Lelaki Terbaik di Festival Filem Malaysia ke-24.

Beliau kembali digandingkan bersama aktres jelita Lisa Surihani menerusi filem drama *[[Sekali Lagi (filem)|Sekali Lagi]]* yang turut dibintangi oleh Mia Sara Nasuha dan Bront Palarae, sebelum ini juga Sam dan Lisa sama-sama berlakon dalam filem *[[Jangan Pandang Belakang Congkak]]* Dalam filem sulung arahan Hashim Rejab, Sam memegang watak sebagai seorang pesakit autisme yang bernama Armand. Beliau kemudiannya berlakon dalam satu lagi filem terbitan Metrowealth Movies Production &ndash; filem aksi komedi *[[Bini-Biniku Gangster]]* arahan Ismail Bob Hashim, sekali lagi beliau digandingkan bersama heroinnya dalam filem *[[Adnan Sempit]]*, Yana Samsudin dan Intan Ladyana, dimana beliau memegang watak Harry. Pada November 2011, Sam muncul dalam filem *[[Aku Bukan Tomboy]]* merupakan filem ketiganya bersama Syamsul Yusof selepas dua filem sebelum ini (**' dan ''[[Evolusi KL Drift 2]]''), dalam filem lakonan [[Scha Al-Yahya]] ini, beliau juga memegang watak lakonannya dalam ''Bini-Biniku Gangster'', Harry.

===2012&ndash;2014: ''Adnan Sempit 2'', ''SAM'' dan puncak populariti===

Sam kembali menjayakan peranan utamanya sebagai Adnan dalam [[Adnan Sempit 2|kesinambungan filem ''Adnan Sempit'']] arahan [[Ismail Bob Hashim]]. Ditayangkan pada 23 Februari 2012, ''[[Adnan Sempit 2]]'' mengisahkan kehidupan Adnan dan Nadia semakin intim sehinggakan mereka bercadang untuk berkahwin. Namun, hubungan intim mereka kurang disenangi oleh bapa Nadia, Datuk Ithnin yang merasakan Adnan sepatutnya berperwatakan seperti ahli korporat. Filem ini masih mengekalkan [[Intan Ladyana]], [[Yana Samsudin]] dan [[Along Cham]] sebagai pelakon utamanya.

Pada tahun yang sama, selepas ''Adnan Sempit 2'', Sam berlakon dalam empat lagi filem, komedi romantik muzikal ''[[Aku Ada, Kau Ada???]]'' arahan Rahila Ali yang sekali lagi menggandingkan lagi bersama Yana Samsudin; komedi seram ''[[Nongkrong]]'' arahan Ismail "Bob" Hasim; romantik psiko-thriller, **' arahan sulung Syafiq Yusof yang sekali lagi menggandingkan beliau bersama Lisa Surihani yang mengisahkan Sam, seorang lelaki biasa yang mahu menjalani kehidupan biasa dan bahagia bersama insan tersayang, iaitu kekasih dan bakal isterinya, menghidapi penyakit *Identity Dissociative* (Skizofrenia), filem ini melayakkan Sam menerima pencalonan bagi Pelakon Terbaik di Anugerah Majlis Pengkritik Filem Kuala Lumpur 2012 serta filem aksi *[[8 Jam]]* arahan Ahmad Idham yang juga menggandingkannya sekali lagi dengan Yana, dalam filem ini, Sam melakonkan watak sebagai Alang, seorang pemuda jalanan yang membesar di sebuah lorong yang penuh dengan keganasan dan jenayah. Zaman kanak-kanak Alang dirampas daripadanya apabila ibunya mati dibunuh seorang Ah Long semasa mereka cuba melarikan diri dari kawasan jahanam tersebut. Alang yang tidak mempunyai saudara-mara yang lain telah dihantar ke rumah anak-anak yatim.

Sam beralih ke telefilem dengan membintangi telefilem bertajuk *Nyanyian Sakaratulmaut* arahan Haris Kadir dan terbitan BZ 2121 Productions Sdn Bhd yang juga projek drama sulung produksi yang dimiliki oleh kakaknya, Zizie Ezette yang disiarkan di slot Cerekarama TV3 pada 2 Jun, yang mana Sam melakonkan watak pengedar dadah bernama Talib, telefilem ini turut dibintangi oleh Neelofa, Farahdhiya dan Datuk Jalaluddin Hassan. Ia merupakan satu-satunya telefilem yang dibintanginya pada 2012.

Sekali lagi menjayakan watak Adnan, Sam berlakon dalam sekuel ketiga *Adnan Sempit*, *[[Adnan Sempit 3]]* yang juga filem *Adnan Sempit* kedua arahan Ismail "Bob" Hasim dan masih mengekalkan sebahagian besar daripada pelakon asalnya termasuk Yana Samsudin dan Intan Ladyana. Kisah kali ini menumpukan kepada pasangan Adnan (Shaheizy Sam) dan Nadia (Intan Ladyana) juga Bobby (Along Raja Lawak) dan Wawa (Yana Samsudin) akhirnya bertemu jalan indah, apabila mereka berkahwin dengan pasangan masing – masing. Filem ini merupakan satu kejayaan komersial sepertimana dua filem terdahulu, ia berjaya mengutip RM2.3 juta selepas enam hari ditayangkan di pawagam. Memetik laporan portal berita Astro Awani, filem yang ditayangkan pada cuti Hari Raya dilanjutkan tempoh tayangan selama tiga minggu berikutan sambutan hangat yang diterima daripada penonton.

Beliau seterusnya membintangi telefilem Aidilfitri, *Adnan Sempit Balik Raya* (juga dikenali sebagai *Adnan Balik Raya*). Ia berkisarkan tentang Adnan yang pulang ke kampung untuk menyambut Hari Raya di rumah pakciknya, Pak Chah. Dia terkejut apabila kawan baiknya, Fatimah kini bertukar menjadi seorang yang kurus dan cantik setelah sekian lama mereka tidak berjumpa. Sam seterusnya muncul dalam dua filem, drama Islamik *[[Dua Kalimah]]* arahan Eyra Rahman yang menggandingkannya bersama Nora Danish dan filem aksi *[[Kisah Paling Gangster]]* arahan pengarah filem Cina Malaysia, Brando Lee. Dalam filem yang turut dibantu oleh Epy Raja Lawak, Mikail Andre, Wawa Zainal, Zul Handy Black dan Fyza Kadir, ini mengisahkan tentang Remy, seorang paramedik yang pendiam, pemalu dengan perempuan dan sentiasa dibuli oleh rakan sekerjanya. Pada masa sama, seperti ramai pemuda lain, dia juga kesempitan wang. Sehinggalah hari Remy selamatkan nyawa seorang ketua kongsi gelap bernama Megat. Sebagai balasan, Megat menawarkan peluang kepada Remy untuk menganggotai kumpulannya, tetapi Remy menolak. Namun setelah diugut, Remy akhirnya terpaksa menurut.

Sam seterusnya berlakon dalam satu-satunya drama lakonannya pada 2013, *Kisah Cinta* arahan Bahri Umararif Bajuri terbitan kakak Sam, Zizie Ezette yang mana beliau melakonkan watak protagonis Sahah dan pertama kali menggandingkan beliau bersama pelakon jelita Nur Fazura yang disiarkan di Slot Lestary TV3. Drama ini turut dibintangi oleh Nazim Othman, Ungku Ismail Aziz, Arash Mohd, Fazlina Ahmad Daud dan ramai lagi.

Sepanjang 2014, Sam tidak menerima tawaran berlakon drama atau telefilem, sebaliknya lebih banyak muncul dalam filem. Beliau kembali menjayakan watak Adnan dalam sekuel terakhir *Adnan Sempit*, *[[Adnan Sempit Sawadikap]]* arahan Ismail "Bob" Hasim yang mana penggambarannya dijalankan di Bangkok, Thailand. Seterusnya, beliau bersama Siti Saleha muncul dalam filem *[[Mamak Cupcake]]* arahan Woo Ming Jin, yang mana beliau melakonkan watak MJ, seorang pemuda berketurunan Mamak yang berdepan konflik terhadap minat dan matlamat hidupnya yang sangat berbeza. MJ amat meminati pembuatan kek cawan. Malangnya, hasrat itu terhalang kerana apabila bapanya mahu beliau mewarisi perniagaan tradisi keluarga. Filem ini turut dibintangi oleh Faizal Ismail dan Azad Jazmin. *Mamak Cupcake* menandakan kolaborasi filem keempat Sam bersama Azad Jazmin selepas *[[Ngangkung]]*, *[[Kongsi (filem)|Kongsi]]* dan **'.

Menerusi lakonannya dalam filem ''[[Adnan Sempit 3]]'', Sam menerima pencalonan bagi Pelakon Lelaki Terbaik (Filem) di [[Anugerah Lawak Warna 2014]]. Sam seterusnya muncul dalam dua lagi filem dalam suku keempat tahun 2014, filem aksi drama ''[[Kaki Kitai]]'' bersama [[Farid Kamil]] arahan Azaromi Ghazali dan filem romantik ''[[Manisnya Cinta Di Cappadoccia (filem)|Manisnya Cinta Di Cappadoccia]]'' bersama [[Fazura]] dan [[Lisa Surihani]] arahan [[Bernard Chauly]].

===2015&ndash;kini: ''Polis EVO'', ''Aku Bukan Bimbo'' dan kejayaan seterusnya===
Melengkapkan portfolio kerjaya lakonan bagi tahun 2015, Sam membintangi filem aksi komedi ''[[Polis EVO]]'' arahan [[Ghaz Abu Bakar]] dengan melakonkan watak sebagai Inspektor Khai, filem ini turut dibintangi oleh [[Zizan Razak]] dan [[Nora Danish]]. Filem ini memerlukan Sam melakukan senaman dalam tempoh lima bulan dari April hingga September 2014, bagi mendapatkan bentuk badan unggul untuk watak Inspektor Khai. Filem ini merupakan kejayaan komersial dan mendapat sambutan daripada penonton sekaligus meraih kutipan kasar [[RM]] 18 juta, malah turut menjadi antara 10 carian terbanyak serta filem dengan carian terbanyak di [[Google|Google Malaysia]] untuk September 2015.

Beliau berlakon bersama [[Tiz Zaqyah]] dalam telefilem berjudul ''Cerminan Kasih'' arahan Murali Abdullah, yang mana Sam memegang watak utama sebagai Amran. Telefilem ini mengisahkan Marina (Tiz) anak tunggal kepada Pak Hamdan dan Mak Jah yang berkahwin dengan Amran (Sam) atas pilihan keluarga. Sam bersama [[Zizan Razak]], [[Arja Lee]] dan [[Zara Zya]] membintangi filem aksi komedi sukan satira ''[[Rembat (filem)|Rembat]]'' arahan [[Shamyl Othman]], yang mana dalam filem ini, beliau memegang watak sebagai Malik, seorang penyokong tegar [[bola sepak di Malaysia|bola sepak Malaysia]]. Di majlis [[Anugerah MeleTOP Era 2015]], Sam menerima pencalonan bagi kategori Bintang Filem MeleTOP. Beliau turut menerima pencalonan bagi Pelakon Lelaki Terbaik (Filem) di [[Anugerah Lawak Warna 2015]] menerusi filem sama dan ''[[Kaki Kitai]]''.

Pada awal 2016, Sam berlakon dalam siri drama ''[[Aku Bukan Bimbo]]'' berpasangan bersama [[Nadiya Nisaa]] yang diadaptasi daripada novel ''BIMBO'' arahan Rin Ahmad. Beliau kemudiannya membuat kemunculan khas dalam filem arahan bersama [[Syafiq Yusof]] dan [[Pekin Ibrahim]], ''[[Mat Moto (filem)|Mat Moto]]'' yang mana beliau memegang watak sebagai Acai, watak lakonannya dalam filem **' arahan Syamsul Yusof. Sam melancarkan aplikasi permainan Android, Sam's Ice Cream yang dibangunkan dengan kerjasama Sembang Chat. Ia membawakan bentuk permainan yang lebih kurang sama seperti *[[Candy Crush Saga]]*, memerlukan pemain untuk menyusun ais krim mengikut warna, dan pelbagai tahap berbeza disediakan yang menjadi semakin mencabar dari semasa ke semasa. Sam's Ice Cream boleh dimuat-turun di Google Play Store dan Apple AppStore.

Beliau bersama Iedil Putra, Nadiya Nisaa dan pelakon Indonesia Nicholas Saputra dan Prisia Nasution membintangi filem misteri thriller *[[Interchange (filem)|Interchange]]* arahan pengarah pemenang anugerah, Dain Iskandar Said, Sam memegang watak seorang detektif polis bernama Detektif Man.  Filem ini mengisahkan kehidupan Adam (Putra), seorang jurufoto forensik yang tergangu akibat masalah halusinasi. Dia menyertai rakannya, Detektif Man (Sam) dalam melakukan siasatan dalam beberapa siri pembunuhan ngeri di Kuala Lumpur.

Pada 30 November 2017, Sam menjadi pelakon utama di samping Farid Kamil sebagai Hasnan dan Ayda Jebat yang memegang watak Laila dalam filem drama romantik *[[Pinjamkan Hatiku]]* arahan Osman Ali. Sam memegang watak Naufal, untuk menjayakan peranannya, beliau mengurangkan berat badan sebanyak 8kg dalam tempoh dua bulan. Beliau bersama Zizan Razak kembali bekerja di bawah arahan Ghaz Abu Bakar menerusi telefilem *Baby Bro!* yang turut menampilkan Izara Aishah dan Qistina Raisah. Telefilem ini mengisahkan tentang kehidupan seharian dua orang pemuda, Joe dan Sham, yang mencari rezeki dengan cara tersendiri di kota Kuala Lumpur. Kehidupan mereka berubah serta-merta dengan kehadiran seorang bayi yang tidak diketahui dari mana asalnya, ia menemui penonton di Astro First Eksklusif pada 30 November 2017.

Pada Februari 2018, Sam dilamar oleh pengarah Raja Mukhriz Raja Ahmad Kamaruddin bagi membintangi filem biopik bertajuk *The Pocket Rocketman*, sebuah filem biopik mengenai pelumba basikal trek profesional terkenal, Azizulhasni Awang yang diterbitkan oleh UniTalent Sdn Bhd dan Universiti Utara Malaysia (UUM) dengan kerjasama syarikat pengurusan Azizulhasni, ThreeSixty Management. Beliau dilaporkan bakal menjayakan sebuah projek yang masih dirahsiakan, merupakan kolaborasi dengan sebuah syarikat penerbitan tempatan.

Sam bersama-sama dengan Nam Ron, Zahiril Adzim, Syamsul Yusof, Bront Palarae, Chew Kin Wah, Maya Karin dan Puteri Balqis telah disenaraikan sebagai salah seorang dari 10 pelakon popular yang berjaya meraih pengiktirafan di peringkat global oleh *[[Harian Metro]]* pada Jun 2018. Sam kembali menjayakan watak Inspektor Khai dalam filem *[[Polis EVO 2]]* arahan Joel Soh, yang ditayangkan pada 22 November 2018.

Pada September 2019, Sam bersama Bront Palarae bakal berlakon bersama pelakon Ireland, Jonathan Rhys Meyers dalam filem epik Hollywood pertama Malaysia, *White Rajah* (tajuk ditukar sebagai Edge of the World), yang berdasarkan dari kisah Raja Putih Borneo, James Brooke. Ia telah diumumkan bahawa beliau bersama Zizan Razak menjayakan kembali watak mereka masing-masing dalam *[[Polis EVO 3]]* arahan Syafiq Yusof.

## Kehidupan peribadi

Pada tahun 2008, Sam dilaporkan hangat mengulit cinta dengan pelakon baru, Tengku Putri Najwa (Wawa) yang popular menerusi drama *Dari KL ke Queenstown*. Kemesraan mereka disaksikan media ketika menghadiri Festival Filem Malaysia ke-21. Difahamkan, hubungan yang terjalin lebih setahun itu mendapat restu kedua-dua keluarga, cuma Sam dan Wawa buat masa ini mahu memberi tumpuan pada kerjaya mereka.

Pada awal 2010, Sam dilaporkan kembali solo. Kesibukan berlakon menyebabkan beliau tidak ada masa untuk berfikir soal untuk menamatkan zaman bujangnya. Sam kini suka menghabiskan masa bersendirian dengan menonton filem sekali gus mengembangkan minda. Aktiviti lain kegemarannya ialah ke pusat beli belah dan bersembang dengan kawan di laman sosial Facebook. 

Sam yang pernah putus cinta dua kali juga mengakui belum bertemu pengganti untuk mengisi kekosongan hati setelah putus dengan Wawa juga mencari wanita yang memenuhi ciri-ciri yang diimpikan seperti suka tersenyum dan tidak cakap banyak. Selain itu, dia mestilah mempunyai ciri-ciri wanita sejati. Sam juga tidak kisah dia daripada golongan artis atau tidak. 

Pada tahun 2013, khabar angin datang apabila beliau menjalin hubungan dengan pelakon, Nur Fazura ketika sama-sama berlakon dalam drama *Kisah Cinta* yang disiarkan di Slot Lestary TV3. Percintaan mereka berlaku pada 2012 yang mana mereka mulai rapat apabila berlakon bersama dalam filem *Manisnya Cinta Di Cappadocia* arahan Bernard Chauly. Mereka berdua mula bercinta di set penggambaran dan dikatakan seperti belangkas, tidak dapat dipisahkan langsung.

Pada 8 Februari 2016, dengan sekali lafaz akad nikahnya, Sam telah menjadi suami yang sah kepada pelakon dan juga sudah 6 tahun bercinta, Syatilla Melvin, atau nama penuhnya, Siti Nur Syatilla Binti Amirol Melvin dengan mas kahwinya RM10,082 bersama tujuh dulang hantaran berbalas sembilan. Mereka menerima tajaan keseluruhan berjumlah RM25 juta sekali gus menjadikan majlis perkahwinan mereka sebagai 'wedding of the year'. Menurut Sam, jumlah berkenaan membabitkan barang kemas bernilai RM20 juta dan RM5 juta lagi membabitkan persiapan majlis termasuklah pakaian, dekorasi, pelamin dan cenderahati.  Majlis nikah pasangan itu dilangsung di kediaman Syatilla di Nibong Tebal, Pulau Pinang disusuli majlis resepsi sebelah pihak perempuan pada 9 Februari di Bukit Jawi Golf Club, Pulau Pinang. Majlis resepsi sebelah pihak Sam pula diadakan pada 14 Februari di Hotel Mandarin Oriental, Kuala Lumpur dan majlis meraikan peminat pada 20 Februari.

Pada Mei 2017, Sam berdepan dengan kebankrapan apabila beliau gagal melunaskan hutang berjumlah RM300,000 kepada Lembaga Hasil Dalam Negeri (LHDN), malah turut dikenakan notis muflis oleh Mahkamah Tinggi Shah Alam, Selangor pada 26 Mei. LHDN mengeluarkan iklan di sebuah akhbar tempatan pada Isnin untuk memaklumkan mengenai kebankrapan ke atas beliau. Pada 9 Mei 2017, Sam dan Syatilla menyambut kedatangan cahayamata sulung bernama Syeriv Samheizy.

Menurut pelakon veteran Wan Hanafi Su, Sam dan Beto Kusyairy ialah antara pelakon yang berjiwa besar dan berpotensi untuk menjadi legenda, "Setiap kali ditanya soalan ini, ada beberapa nama yang saya akan sebut. Antaranya adalah Beto (Kusyairy) dan (Shaheizy) Sam. Kalau berlakon dengan mereka, keserasian itu datang dengan sangat pantas. Tak perlu ambil masa yang lama pun." Pada Jun 2018, satu gambar beliau bersubang menjadi tular di media sosial dan mengundang kecaman warganet. Pada 16 April 2019, Sam dan Syatilla dikurniakan cahaya maya kedua, iaitu anak sulung perempuan yang diberi nama Sarima Samheizy. Beliau dilaporkan ingin menimang 12 anak.

## Kontroversi
Semasa Anugerah Bintang Popular Berita Harian ke-33, Sam dikecam akibat budi bicara beliau dan pemakaian vape tatkala menyampaikan anugerah pada siaran langsung. Rata-rata netizen menggesa Kementerian Kesihatan untuk mengambil tindakan sewajarnya terhadap beliau.

## Filemografi

## Penajaan

## Diskografi

## Aktivisme
Pada Oktober 2013, Sam bersama-sama Maya Karin, DJ Yoon, Him Law dan Bii telah dilantik sebagai duta kempen *Fuelled by Fans, Powered by PRIMAX* anjuran Petronas yang mana mereka menyertai acara ini bersama peminat terpilih dalam usaha untuk memenangi hadiah wang tunai berjumlah RM100,000.

Pada 21 Mei 2015, beliau bersama pelawak Nabil Ahmad telah dilantik sebagai Ikon 1JPJ Skuad Muda oleh Jabatan Pengangkutan Jalan Malaysia (JPJ). Tujuan 1JPJ Skuad Muda ialah untuk memberi kesedaran awam tentang keselamatan jalan raya dan memupuk semangat kesukarelawanan, perpaduan dan patriotisme.

Pada 16 April 2018, Sam bersama penyanyi Siti Nordiana telah dilantik sebagai duta bagi produk minuman susu kultur Jepun, Calpis bagi mempromosikan kebaikan serat sempena kempen *Goodness, It’s In Our Culture*, selain mempromosikan kebaikan dan keriangan yang terdapat dalam setiap minuman Calpis.

Pada Mei 2018, beliau berangkat ke Sabah bersama pelawak Zizan Razak bagi membantu abang iparnya, Bung Moktar Radin berkempen bagi Barisan Nasional (BN) Kinabatangan bersempena dengan Pilihan raya umum Malaysia ke-14.

## Anugerah dan penghargaan

## Rujukan

## Pautan luar

* 
* 
* 
*